शिकायत करने ब्लॉक ऑफिस पहुंचे कार्डधारी
जमशेदपुर| धालभूमगढ़प्रखंड के चुकरीपाड़ा पंचायत के चुकरीपाड़ा गांव के राशन कार्डधारी सोमवार को प्रखंड कार्यालय पहुंचे राशन डीलर के नाम पर लिखित शिकायत की। प्रखंड आपूर्ति पदाधिकारी, प्रखंड विकास पदाधिकारी, अंचल अधिकारी की अनुपस्थिति में ग्रामीणों ने डीलर के खिलाफ लिखित शिकायत प्रखंड कार्यालय में जमा कर उचित कारवाई करने की मांग की हैं। शिकायत करने पहुंचे लोगों का कहना है की गांव की गाते गांवता महिला मंडल द्वारा संचालित जनवितरण प्रणाली की दुकान में शुरू से मनमानी हो रही है। कार्ड वितरण के दौरान ग्रामीणों से जबरन 10 रुपया वसूला जा रहा है। प्रति कार्ड यूनिट के हिसाब से जितना अनाज मिलना चाहिए उसमें 1 किलोग्राम की कटौती की जा रही है। चीनी की सरकारी राशि 18 रुपए 35 पैसे की बजाय प्रति किलो 25 रुपए वसूला जा रहा है। केरोसिन वितरण में भी गड़बड़ी हो रही है। कई लाभुकों के कार्ड दुकानदार के पास है फिर भी अबतक कॉर्ड का वितरण नहीं किया गया है। दुकानदार एमओ से सेटिंग की बात कह ग्रामीणों काे डराते हैं। ग्रामीणों ने लिखित शिकायत कर राशन डीलर के खिलाफ उचित कारवाई कार्ड को किसी अन्य दुकानदार के पास स्थानांतरित करने की मांग की है। मौके पर चुकरीपाड़़ा के मुखिया मनसाराम मुंडा, धनाराम, पीयूष हांसदा, हिकीन हांसदा, विजयमुर्मू,दाशाई सोरेन, मुखी टुडू, हिशीराम टुडू, पानो हांसदा, लक्ष्मीकांत हांसदा, कुनी हेम्ब्रम मौजूद थे।
hin_Deva hin_Deva